stanford-oval/wikipedia huggingface dataset:
יחסי ארצות הברית – תאילנד
היסטוריה

בשנת 1833 נחתם הסכם הידידות והסחר בין המדינות. ארצות הברית ותאילנד כוננו יחסים דיפלומטיים בשנת 1882. תאילנד היא בעלת ברית מרכזית של ארצות הברית בדרום-מזרח אסיה: מאז סיום מלחמת העולם השנייה שתי המדינות הרחיבו משמעותית את יחסי הדיפלומטיה והסחר. תאילנד היא גם אחת מבעלות בריתה העיקריות של ארצות הברית שאינן חברות בנאט"ו.
יחסי סחר

ארצות הברית היא שותפת הסחר השלישית בגודלה של תאילנד (אחרי יפן וסין). הסחר הכולל בין שתי המדינות הסתכם ביותר מ-35 מיליארד דולר בשנת 2011. ארצות הברית היא גם אחת המשקיעות הגדולות במשק התאילנדי, ומשקיעה בה יותר מ-466 מיליון דולר. יבוא תאילנד מארצות הברית כולל: מכונות, כימיקלים, זהב, אופטיקה, מכשירים רפואיים, מטוסים ומוצרים חקלאיים. יצוא תאילנד לארצות הברית כולל: מכונות, גומי, בשר, שרימפס וטונה, תכשיטים, מוצרים חקלאיים.
נציגויות דיפלומטיות

ארצות הברית מחזיקה בתאילנד שגרירות בבנגקוק וקונסוליה כללית בצ'יאנג מאי.
תאילנד מחזיקה בארצות הברית שגרירות בוושינגטון די. סי. ו-13 קונסוליות באטלנטה, בוסטון, שיקגו, דאלאס, דנוור, הונולולו, יוסטון, לוס אנג'לס, מיאמי, ניו אורלינס, ניו יורק, פורטלנד וסולט לייק סיטי.
טייט ריבס

טייט ריבס (באנגלית: Tate Reeves;‏ נולד ב-5 ביוני 1974) הוא פוליטיקאי אמריקאי מהמפלגה הרפובליקנית, אשר מכהן מאז ינואר 2020 כמושל מיסיסיפי. בעבר כיהן כסגן המושל וכגזבר המדינה.
ביוגרפיה

ריבס נולד במערב מיסיסיפי ב-5 ביוני 1974. בעל תואר ראשון בכלכלה. לאחר הלימודים עסק בבנקאות במשך מספר שנים.
בשנת 2004 מונה ריבס לתפקיד גזבר מיסיסיפי. הוא הראשון מן המפלגה הרפובליקנית והצעיר ביותר בתולדות המדינה שמחזיק בתפקיד זה.
בשנים 2012–2020 ריבס כיהן כסגן המושל פיל בראיינט. בשנת 2019 נבחר לכהן כמושל המדינה, עם כ-52% מהקולות, לאחר קמפיין שהתמקד בהתנגדות לאובמה-קייר. בזמן כהונתו כמושל, ריבס עורר מחלוקת רבה בעקבות התנהלותו מול מגפת הקורונה. ריבס כמעט ולא הטיל סגרים, וקרא לאנשים לסמוך על התפילה מתוך טענה ש"מיסיסיפי לא תהיה סין ולא צפון קוריאה".
בבחירות נובמבר 2023, נבחר לקדנציה שנייה לאחר שקיבל 51.6% מהקולות.
הערות שוליים

↑  Nick Judin, Governor Orders Limited Gatherings, Declares Most Businesses 'Essential,' Supersedes Local Safety Efforts, Jackson Free Press, ‏24 במרץ 2020 (באנגלית)
↑  Allen Lee, 10 Things You Didn't Know about Tate Reeves, Money Inc, ‏18 באפריל 2020 (באנגלית)
| --- | --- |
בקרת זהויות :  LCCN: no2018128400  VIAF: 2649153834744764450008   WorldCat (עם VIAF): 2649153834744764450008 
ערך זה הוא קצרמרבנושא פוליטיקאים ובנושא ארצות הברית. אתם מוזמנים לתרום לוויקיפדיה ו.
יחסי ונצואלה–טונגה

| יחסי ונצואלה–טונגה |
| --- | --- |
ונצואלה: טונגה


ונצואלה: טונגה
שטח (בקילומטר רבוע)
912,050: 747
אוכלוסייה
28,433,569: 104,066
תמ"ג (במיליוני דולרים)
482,359: 500
תמ"ג לנפש (בדולרים)
16,964: 4,807

יחסי ונצואלה–טונגה הם היחסים הדיפלומטיים בין הרפובליקה הבוליברית של ונצואלה לממלכת טונגה. שתי המדינות חברות באו"ם.
עד 2021, טונגה הייתה אחת מ-9 המדינות באוקיינוס השקט שקיימו יחסים דיפלומטיים עם ונצואלה.
יחסי ונואטו–שווייץ

| יחסי ונואטו–שווייץ |
| --- | --- |
ונואטו: שווייץ


ונואטו: שווייץ
שטח (בקילומטר רבוע)
12,189: 41,277
אוכלוסייה
329,625: 8,933,409
תמ"ג (במיליוני דולרים)
1,126: 884,940
תמ"ג לנפש (בדולרים)
3,417: 99,060
משטר
רפובליקה: רפובליקה קונפדרטיבית

יחסי ונואטו–שווייץ הם היחסים הדיפלומטיים הרשמיים שבין רפובליקת ונואטו לבין הקונפדרציה השווייצרית.
סקירה כללית

היחסים הדיפלומטיים הרשמיים שבין הקונפדרציה השווייצרית לבין רפובליקת ונואטו כוננו ב-1990 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות.
ונואטו מרוויחה מהתרומה השווייצרית לפרויקטים למען אזור האוקיינוס השקט, בו נמצאת ונואטו, בעיקר בתחום השמירה על האקלים. בין 1999 ל-2002 תמכה שווייץ בפרויקט מוזיקלי בוונואטו. באוקטובר 2013 ביקר שר החוץ של שווייץ דידייה בורקהלטר בוונואטו לצורכי עבודה במסגרת ביקור רשמי, וכך היה בעצם ביקור רם דרג בין שתי המדינות.
חוקרים ואמנים בתחומים שונים מוונואטו יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. בסוף 2012 חיו בוונואטו 12 שווייצרים, מהם שישה החזיקו אזרחות כפולה של ונואטו ושל שווייץ.
נציגויות דיפלומטיות

שווייץ אינה מיוצגת בוונואטו, הן בדרג השגרירות והן בדרג הקונסולרי. שווייץ האמינה את שגרירותה שבקנברה, בירת אוסטרליה, על ונואטו.
ונואטו אינה מיוצגת בשווייץ, הן בדרג השגרירות והן בדרג הקונסולרי.
חפיפה (הלכה)

חפיפה לפני הטבילה היא תקנה של עזרא הסופר, לפיה הטובלים במקווה על מנת להיטהר, ירחצו ויחפפו לפני הטבילה, על מנת להבטיח שלא תהיה חציצה בין הטובל לבין המים, דבר העלול לגרום לפסילת הטבילה. תקנה זו היא רק לטבילות דאורייתא[דרוש מקור], וכיום היא מיושמת בעיקר לפני טבילה המטהרת מטומאת נידה, ולפיכך רוב ההלכות בנושא זה נמצאות במסכת נידה. החפיפה ידועה בכינוי 'הכנות למקווה'. ישנה מחלוקת הלכתית האם החפיפה צריכה לכלול רחצה של כל הגוף או חפיפת שערות הראש והגוף (במקומות ריכוז שיער) בלבד.
מקור הדין

מדאורייתא די בכך שהטובל יבדוק את גופו לפני הטבילה, ויראה שאין עליו שום דבר חוצץ. אך עזרא הסופר תיקן שאישה גם תחפוף לפני הטבילה: ”עשרה תקנות תיקן עזרא: שקורין במנחה בשבת... ושתהא אשה חופפת וטובלת” (תלמוד בבלי, מסכת בבא קמא, דף פ"ב, עמוד א'). תקנה נוספת הובאה בתלמוד בשם האמורא רבא שאשה תרחץ גם את בית הסתרים (המקומות שאינם חשופים בדרך כלל בגוף).
מקור הדין > החייבים בחפיפה

לדעת תוספות שבולי הלקט, כלבו ורמב"ן חפיפה היא לגברים ונשים כאחד. לדעת ספר התרומה לגברים שעסוקים בטהרות וצריכים לשמור על ערנות גבוהה לחציצות (כיוון שהם טובלים לעיתים תכופות), לא תיקנו חפיפה.
בפועל כיום, גברים העולים להר הבית וחייבים בטבילה מהתורה, חופפים לפני הטבילה.
הגדרת החפיפה

לדעת רבי שמעיה החפיפה הנדרשת היא חפיפה של כל הגוף, מנגד רוב הראשונים סבורים שהחפיפה שתיקן עזרא היא רק במקומות שיש בהם שער בלבד, הן שער ראש והן שער הגוף.
התוספות, הסבורים כדעת רוב הראשונים, כתבו שכבר נהגו הנשים לרחוץ כל גופן לפני הטבילה. וכן כתבו עוד ראשונים כדוגמת רא"ש, ר"ן, רשב"א והמרדכי.
להלכה פסקו השולחן ערוך והרמ"א שיש לחפוף את כל הגוף, גם במקומות שאין בהם שער.
בדיעבד אם חפפה רק את המקומות שיש בהם שיער - טבילתה כשרה.[דרוש מקור]
נחלקו האחרונים האם מלבד החפיפה דרוש גם עיון בגוף לוודא שאין חציצה:
לדעת הט"ז אם אשה חפפה אינה צריכה גם לבדוק, כיוון שהחפיפה כוללת בתוכה גם בדיקה.
לדעת הסדרי טהרה צריכה גם לבדוק עצמה שמא שכחה מקום מסוים או לא דקדקה בו.
דיני החפיפה > מים חמים

כתבו בתלמוד שצריך לחפוף במים חמים. נחלקו הראשונים האם מים שהתחממו בשמש נחשבים קרים או חמים – רש"י פירש ש"חמי חמה" הם כמו חמים, ויכולה לרחוץ בהם. וכן פסקו רמב"ם, רשב"א ורא"ש. ואילו רבינו חננאל פירש ש"חמי חמה" הם כצוננים.
בשולחן ערוך פסק כשיטת רש"י.
דיני החפיפה > חפיפה בחומרים מסבכי שיער

בתלמוד מבואר שאין לחפוף ב'נתר ואהל' כיוון שהם חומרים המסבכים את השיער. וכן נפסק בשולחן ערוך.
נחלקו האם גם בשאר דברים המסבכים אסור לחפוף: לדעת בעל הטורים אין לחפוף בשום דבר שיכול לסבך את השיער. לדעת רבי יוסף קולון רק בנתר ואהל אסור לחפוף.
השולחן ערוך פסק כדעת בעל הטורים והרמ"א פסק בשעת הצורך כמהרי"ק, כגון שאינה יכולה לחוף במים.[דרוש מקור]
דיני החפיפה > סירוק

הרשב"א כתב שצריך לסרק את השיער לפני הטבילה כדי שלא ידבקו השיערות זו לזו. וכן נפסק בשולחן ערוך.[דרוש מקור] והוסיף הש"ך שהיום נהגו לסרוק את שיער הראש במסרק ואת שיער שאר הגוף בידיים.
דיני החפיפה > בדיעבד

כאשר אישה שכחה ולא חפפה כלל, כתב הרשב"א שלא עלתה לה טבילה אפילו אם עיינה בעצמה וכן פסקו רבי יעקב בעל הטורים ושולחן ערוך.[דרוש מקור]
לדעת ה'פתחי תשובה'[דרושה הבהרה] אישה שמסתפקת האם בדקה את גופה - צריכה לחזור ולטבול, במקרה שוודאי בדקה אבל מסופקת אם גם סירקה – לא צריכה לחזור ולטבול כיוון שזה ספק בתקנת חכמים.
זמן החפיפה

מהתלמוד עולה שהחפיפה צריכה להיות צמודה לטבילה. לדעת רש"י כשאפשר - טוב שתחפוף ביום סמוך ללילה, כיוון שאם חופפת בלילה קיים חשש שמא לא תחפוף יפה מכיוון שממהרת לביתה. וכן כתבו תוספות, ועוד ראשונים. לדעת רב אחא גאון, הרמב"ם ועוד, כשאפשר תחפוף בלילה סמוך לטבילה וכשאי אפשר תחוף ביום.
השולחן ערוך פסק כאותן דעות שלכתחילה יש לחפוף בלילה סמוך לטבילתה.[דרוש מקור]
יש שכתבו שלמעשה ראוי שכל אשה תבחר את הזמן המתאים לה על מנת שתוכל להתכונן בנחת לטבילה.
זמן החפיפה > הרחקת החפיפה מהטבילה

מסקנת התלמוד היא שאשה שליל טבילתה הוא במוצאי שבת או במוצאי יום טוב - עליה להקדים את החפיפה (כיוון שהחפיפה משירה שערות), אך שלא תקדים יותר מיומיים מהטבילה (כגון שחל יום טוב בערב שבת). כאשר ההפרש הוא שלושה ימים (כגון שזמן טבילתה הוא במוצאי שני ימים טובים שלאחר השבת) תחפוף בליל טבילתה.
אמנם מסוגיה נוספת בתלמוד עולה שהפרמטר לעניין האם יכולה להרחיק את החפיפה מהטבילה תלוי בשאלה האם אפשר או אי אפשר, כדלהלן:
לדעת רב אחא גאון - 'אי אפשר' הוא במקרה שחל ליל טבילה בליל שבת או יו"ט ואז תחפוף מערב שבת כיוון שאינה יכולה לחפוף בליל טבילתה.
לדעת רמב"ם הגמרות חולקות, אלא שלשיטתו מדובר בשעת הדחק כגון שיודעת שלא יהיה מים חמים או שיהיה אסור להדליק אורות וכדומה מפני הגויים, שאז יכולה להקדים את טבילתה רק יום אחד. ולאו דווקא מוצאי שבת אלא כל יום בשבוע שיש שעת הדחק, מותר לה להקדים יום אחד.
בשיטת רש"י נחלקו: דעת התוספות - 'אי אפשר' הוא במקרה שחל ליל טבילה במוצאי שבת שהוא גם ליל יו"ט ולכן תחפוף מערב שבת. לדעת רבינו אשר - הגמרות חולקות ואין היתר לחפוף בערב שבת ולטבול במוצאי שבת אלא תדחה טבילתה.
להלכה השולחן ערוך והרמ"א פסקו כרב אחא גאון וכרש"י בשיטת תוספות וכתבו שאם חל ליל טבילתה במוצאי שבת שהוא ליל יו"ט שאז לא יכולה לחפוף, תחפוף בערב שבת.[דרוש מקור]
אם לא חפפה סמוך לטבילה, כתב הטור בשם הרשב"א שבדיעבד יצאה ידי חובת טבילה, והוסיף רבי יוסף קארו שאפילו אם לא בדקה סמוך.
רב אחא גאון כתב שאפילו אם נזדמן שיש שני ימים טובים בימים חמישי-שישי וליל טבילתה יוצא בליל שבת, יכולה לחפוף ברביעי ולטבול בליל שבת כיוון שטבילה בזמנה מצווה. וכתב ר' יוסף קארו שיש בטבילתה מצווה רק כשבעלה בעיר. וכן נוהגים, שיכולה להרחיק את החפיפה מהטבילה אפילו יומיים במקרה שבעלה בעיר ואינה יכולה לחפוף בליל הטבילה.[דרוש מקור]
כתבו ה'ספר מצוות גדול' וספר התרומה שצריכה להיזהר כמה שאפשר שלא להתעסק בין החפיפה לטבילה בדברים שיכולים לגרום לה לחציצה.
הערות שוליים

↑  תלמוד בבלי, מסכת בבא קמא, דף פ"ב, עמוד א'
↑  טור יורה דעה קצט – ויקיטקסט, באתר he.wikisource.org
↑  תלמוד בבלי, מסכת נידה, דף ס"ו, עמוד ב'
↑  תוספות, מסכת חולין, דף י', עמוד א', ד"ה טבל.
↑  חולין קב,א
↑  סימן קב
↑  שולחן ערוך, יורה דעה, סימן קצ"ט
↑  שולחן ערוך יורה דעה קצט ו
↑  שולחן ערוך יורה דעה קצט ב
↑  שו"ת מהרי"ק שורש קנט.
↑  הוסיף המהרי"ק שאם כבר חפפה בדברים המסבכים, יכולה להמשיך לחפוף בהם, וכן פסק הרמ"א. הלבוש הבין שמדובר שאשה זו יכולה לחפוף מעתה והלאה בנתר ומים קרים, כיוון שראתה שלא מסבך לה את השיער. לעומתו, הש"ך כתב שמדובר רק בפעם הזו שחפפה.
↑  תורת הבית הקצר, ז, ז, ד"ה 'חפפה ועיינה'
↑  פניני הלכה טהרת המשפחה פרק ה סעיף ז
↑  תלמוד בבלי, מסכת נדה, דף ס"ז, עמוד ב'
↑  תלמוד בבלי, מסכת נדה, דף ס"ו, עמוד א'
↑  סימן ק
| נידה |
| --- | --- | --- |
| סוגי ראיות ודמים | נידה • זבה קטנה-שומרת יום כנגד יום • זבה גדולה - שבעה נקיים • כתם (נידה) • הרגשת נידה • דם בתולים • דם חימוד • דם קישוי • דם טוהר |  |
| דיני הוסתות | פרישה סמוך לווסת • וסת קבוע • וסת שאינו קבוע • עונה בינונית • וסת ההפלגה • וסת החודש • וסת השבוע • וסת השעות • וסת הדילוג • וסת הגוף • וסת הסירוג • וסת האונס • רואה מחמת תשמיש • ימי המבוכה |  |
| דיני הנידה | איסור משכב עם נידה • הרחקות הנידה • בועל נידה |  |
| פרישה סמוך לווסת | עונת אור זרוע • עונת חוות דעת • עונת אבי עזרי |  |
| טהרת הנידה | בדיקת עד • הפסק טהרה • מוך דחוק • שבעה נקיים • ליל טבילה • חפיפה לפני טבילה • טבילה • סתירת שבעה נקיים • פולטת שכבת זרע • חומרא דרבי זירא |  |
| שונות | חופת נידה • מסולקת דמים • עד בדיקה • מסכת נידה • ברייתא דמסכת נדה • בודקת טהרה |  |
יחסי הממלכה המאוחדת – סלובניה

| יחסי הממלכה המאוחדת – סלובניה |
| --- | --- |
הממלכה המאוחדת: סלובניה


הממלכה המאוחדת: סלובניה
שטח (בקילומטר רבוע)
243,610: 20,273
אוכלוסייה
69,242,094: 2,118,287
תמ"ג (במיליוני דולרים)
3,340,032: 68,217
תמ"ג לנפש (בדולרים)
48,237: 32,204
משטר
מונרכיה חוקתית: רפובליקה

יחסי הממלכה המאוחדת–סלובניה הם יחסי החוץ בין הממלכה המאוחדת לסלובניה.
היסטוריה

בריטניה הכירה בסלובניה לאחר הכרזת עצמאותה בשנת 1991, ועד מהרה כוננה עמה יחסים דיפלומטיים. ב-29 באפריל 1992 פתחה סלובניה שגרירות בלונדון, וב-25 באוגוסט באותה שנה, פתחה בריטניה שגרירות בליובליאנה. כיום, שתי המדינות הן חברות מלאות בנאט"ו, והן משתפות פעולה במגוון תחומים.
נציגויות דיפלומטיות

סלובניה מחזיקה בבריטניה שגרירות בלונדון וקונסוליות באדינבורו ובבלפסט. מאידך, בריטניה מחזיקה בסלובניה שגרירות בליובליאנה בלבד.
יחסי הממלכה המאוחדת – סיירה לאון

| יחסי הממלכה המאוחדת – סיירה לאון |
| --- | --- |
הממלכה המאוחדת: סיירה לאון


הממלכה המאוחדת: סיירה לאון
שטח (בקילומטר רבוע)
243,610: 71,740
אוכלוסייה
69,242,094: 8,686,490
תמ"ג (במיליוני דולרים)
3,340,032: 3,810
תמ"ג לנפש (בדולרים)
48,237: 439
משטר
מונרכיה חוקתית: רפובליקה

הנציבות העליונה של סיירה לאון בלונדון
יחסי הממלכה המאוחדת–סיירה לאון הם יחסי החוץ בין הממלכה המאוחדת של בריטניה הגדולה וצפון אירלנד לבין הרפובליקה של סיירה לאון.
היסטוריה

בשנת 1808 נעשתה סיירה לאון מושבת כתר בריטית וכך נותרה עד אמצע המאה ה-20, אז החל תהליך הדה-קולוניזציה. התהליך הגיע לשיאו עם מתן העצמאות לסיירה לאון ב-27 באפריל 1961. בין השנים 1961–1971 הייתה סיירה לאון מונרכיה תחת שלטונה של המלכה אליזבת השנייה, אולם בשנת 1971 היא הוכרזה כרפובליקה.
במאי 2000 הידרדר המצב במדינה עד כדי כך שכוחות בריטיים נאלצו לפעול במתכונת מבצע פליסר ולפנות אזרחים זרים מתחומיה. המצב התייצב, בסופו של דבר, כשהכוחות הבריטיים מהווים זרז להפסקת אש ולסיום מלחמת האזרחים. המלחמה הסתיימה רשמית ב-2002, אם כי גם לאחר מכן פרצו עימותים אלימים מעת לעת, והממשלה טרם השיגה שליטה מלאה וממשית בכל שטחי המדינה.
ב-17 באוקטובר 2014, ספינת הרפואה של הצי המלכותי אה"מ ארגוס הפליגה לסיירה לאון. המטען שלה כלל מיטות אשפוז, ציוד רפואי, רכבי שטח וצוות רפואי שנשלחו לטפל באחד ממשברי הבריאות הקשים ביותר במאה ה-21, מגפת האבולה החריפה שפקדה את מערב אפריקה - סיירה לאון לבדה חוותה 20 מקרי מוות ביום.
בריטניה היא התורמת הגדולה ביותר לסיירה לאון, ותורמת כ-50 מיליון ליש"ט מדי שנה, המופנה לתחומי החינוך, הבריאות ומאבק בשחיתות, ובכך סיירה לאון היא המדינה המקבלת את הסיוע הבריטי הגדול ביותר לנפש.
נציגויות דיפלומטיות

בריטניה מחזיקה בסיירה לאון נציבות עליונה בפריטאון.
סיירה לאון מחזיקה בבריטניה נציבות עליונה בלונדון.
יחסי הממלכה המאוחדת – סיישל

| יחסי הממלכה המאוחדת – סיישל |
| --- | --- |
הממלכה המאוחדת: סיישל


הממלכה המאוחדת: סיישל
שטח (בקילומטר רבוע)
243,610: 455
אוכלוסייה
69,242,094: 131,009
תמ"ג (במיליוני דולרים)
3,340,032: 2,141
תמ"ג לנפש (בדולרים)
48,237: 16,346
משטר
מונרכיה חוקתית: רפובליקה

נשיא סיישל ג'יימס מישל (מימין) וראש ממשלת בריטניה דייוויד קמרון בעת חתימה על הסכם לשיתוף פעולה בלוחמה בשוד ימי, 2012
יחסי הממלכה המאוחדת–סיישל הם יחסי החוץ בין הממלכה המאוחדת וסיישל.
סקירה כללית

בשנת 1756 תפסו הצרפתים את האיים וכינו אותם על שם שר האוצר הצרפתי, ז'אן מורו דה סשל (אנ').
הבריטים נאבקו עם הצרפתים על השליטה בסיישל בין השנים 1794 ו-1811 עד שלבסוף האיים עברו אליהם בשנת 1814. סיישל הפכה למושבה של הכתר הבריטי. רק בשנת 1976 ניתנה עצמאות לאיים שנשארו חלק מחבר העמים הבריטי, ומיד לאחר קבלת העצמאות כוננו שתי המדינות יחסים דיפלומטיים.
נציגויות דיפלומטיות

סיישל מחזיקה בבריטניה נציבות עליונה בלונדון.
בריטניה מחזיקה בסיישל נציבות עליונה בוויקטוריה.
טייטיי וושינגטון

| --- | --- |

 לידה:  15 בנובמבר 2001 (בן 22) פיניקס, אריזונה, ארצות הברית
 שם מלא:  טיירון לואיס וושינגטון ג'וניור
 עמדה:  רכז
 גובה:  1.91 מטרים
 מספר:  23
 מכללה:  אוניברסיטת קנטקי (2021–2022)
 דראפט:  בחירה מספר 29, 2022 ממפיס גריזליס
 קבוצות כשחקן
 2022–2023 2023–:  יוסטון רוקטס מילווקי באקס
 
טיירון לואיס "טייטיי" וושינגטון ג'וניור (באנגלית: Tyrone Lewis "TyTy" Washington Jr.; נולד ב-15 בנובמבר 2001) הוא כדורסלן אמריקאי המשחק בעמדת הרכז במילווקי באקס.
קריירה

וושינגטון נולד וגדל בפיניקס, אריזונה. הוא בחר לשחק כדורסל עבור קבוצת הכדורסל של  אוניברסיטת קרייטון, אך לאחר התבטאות גזענית של מאמן הקבוצה החליט וושינגטון לשחק בקבוצת הכדורסל של אוניברסיטת קנטקי.
ב-8 בינואר 2022 רשם וושינגטון 17 נקודות ו-17 אסיסטים בניצחון 92–77 על ג'ורג'יה, ושבר את שיא האוניברסיטה לאסיסטים במשחק אחד שהחזיק ג'ון וול. ב-15 בינואר קלע שיא קריירה של 28 נקודות בניצחון 107–79 על טנסי. בעונתו היחידה באוניברסיטה העמיד וושינגטון ממוצעים של 12.5 נקודות, 3.9 אסיסטים ו-3.5 ריבאונדים למשחק. ב-6 באפריל 2022 הכריז כי יתמודד בדראפט 2022 ב-NBA.
בדראפט נבחר וושינגטון בבחירה ה-29 על ידי ממפיס גריזליס, והועבר בטרייד כבר באותו לילה למינסוטה טימברוולבס ומשם ליוסטון רוקטס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | יוסטון | 31 | 2 | 14.0 | 0.363 | 0.238 | 0.556 | 1.5 | 1.5 | 0.5 | 0.1 | 4.7 |
| קריירה |  | 31 | 2 | 14.0 | 0.363 | 0.238 | 0.556 | 1.5 | 1.5 | 0.5 | 0.1 | 4.7 |
הערות שוליים

↑  Richard Obert, TyTy Washington ready to make hoops history at Cesar Chavez, The Arizona Republic (באנגלית אמריקאית)
↑  Richard Obert, Cesar Chavez hoops moves on without star TyTy Washington, routs Tempe, The Arizona Republic (באנגלית אמריקאית)
↑  Kyle Tucker, After his decommitment from Creighton, TyTy Washington is blowing up — and could head to Kentucky, The Athletic (באנגלית)
↑  Three UK MBB Signees Selected to Jordan Brand Classic Roster, UK Athletics, ‏2021-05-23 (באנגלית אמריקאית)
↑  Jon Nyatawa World-Herald staff writer, Four-star guard TyTy Washington commits to Creighton, Omaha World-Herald (באנגלית)
↑  "Creighton loses a prized recruit over Coach Greg McDermott's plantation comment". Washington Post (באנגלית אמריקאית). ISSN 0190-8286. נבדק ב-2022-09-02.
↑  Kentucky lands another 5-star PG in Washington, ESPN.com, ‏2021-05-13 (באנגלית)
↑  Georgia vs. Kentucky - Game Recap - January 8, 2022 - ESPN, ESPN.com (באנגלית)
↑  Tennessee vs. Kentucky - Game Recap - January 15, 2022 - ESPN, ESPN.com (באנגלית)
↑  SEC names men's basketball All-SEC teams & awards, www.secsports.com
↑  Kentucky G Washington Jr. entering NBA draft, ESPN.com, ‏2022-04-06 (באנגלית)
יחסי ארצות הברית – נמיביה

| יחסי ארצות הברית – נמיביה |
| --- | --- |
ארצות הברית: נמיביה


ארצות הברית: נמיביה
שטח (בקילומטר רבוע)
9,833,517: 824,292
אוכלוסייה
345,891,750: 3,045,810
תמ"ג (במיליוני דולרים)
27,360,935: 12,351
תמ"ג לנפש (בדולרים)
79,103: 4,055

יחסי ארצות הברית–נמיביה הם היחסים הבינלאומיים, הדו-צדדיים, המדיניים, הפוליטיים והשיתופיים המתנהלים בין ארצות הברית לבין נמיביה.
היסטוריה

היחסים בין ארצות הברית לנמיביה כיום טובים מאוד וממשיכים להשתפר. אלו מאופיינים בערכים דמוקרטיים משותפים, מחויבות לשלטון החוק וכבוד לזכויות אדם, הקשר הדו-צדדי התחזק באמצעות קשרי סחר ותוכניות סיוע של ארצות הברית. מדינות SACU וארצות הברית ניהלו בעבר משא ומתן על הסכם שיתוף פעולה בנושא סחר, השקעות ופיתוח, אשר אמור היה להיחתם בשנת 2008. נמיביה נכללה ביוזמת ה-HIV הבינלאומית לאם ולילדים של הנשיא בוש ובתוכנית החירום למאבק באיידס. הנוכחות הבילטרלית של הסוכנות האמריקאית לפיתוח בינלאומי (USAID) בנמיביה הוארכה עד 2010. בנוסף לשגרירות, למרכזים לבקרת מחלות, חיל השלום ומחלקת ההגנה של ארצות הברית יש משרדים בוינדהוק. נמיביה נמצאה בעבר גם בתהליך ניהול משא ומתן על הסכם קומפקטי עם תאגיד המילניום, אשר תוכנן להיחתם בשנת 2008.
ייצוג

כיום, שגרירת ארצות הברית בנמיביה היא ליסה א. ג'ונסון.
לקריאה נוספת

דייוויס, ג. א. "מעורבות קונסטרוקטיבית? צ'סטר קרוקר והמדיניות האמריקאית בדרום אפריקה, נמיביה ואנגולה 1981-1988". (2008)
מיטשל, ננסי. "ג'ימי קרטר באפריקה: המירוץ והמלחמה הקרה".
יחסי ארצות הברית – ניז'ר

| יחסי ארצות הברית – ניז'ר |
| --- | --- |
ארצות הברית: ניז'ר


ארצות הברית: ניז'ר
שטח (בקילומטר רבוע)
9,833,517: 1,267,000
אוכלוסייה
345,891,750: 27,252,903
תמ"ג (במיליוני דולרים)
27,360,935: 16,819
תמ"ג לנפש (בדולרים)
79,103: 617

יחסי ארצות הברית–ניז'ר הם היחסים ההדדיים המתנהלים בין ארצות הברית לבין ניז'ר.
על פי דו"ח המנהיגות העולמי של ארצות הברית, 73% מהניז'רים תומכים בהנהגת ארצות הברית, 19% מתנגדים לה ו-9% לא בטוחים בכך.
היסטוריה

יחסי ארצות הברית עם ניז'ר היו בדרך כלל קרובים וידידותיים, מאז ניז'ר השיגה עצמאות. למרות שלסוכנות האמריקנית לפיתוח בינלאומי אין משלחת בניז'ר, סיוע רשמי שנתי בסך 30 מיליון דולר מנוהל באמצעות ארגונים לא ממשלתיים אמריקאיים ומקומיים עם תוכניות העוסקות באבטחת מזון, בריאות, ממשל מקומי, הכשרה לנוער, חינוך בנות, בקרת שחיתות ושיפור סביבה עסקית. תוכנית חיל השלום של ארצות הברית בניז'ר החלה ב-1962. כיום ישנם כ-130 מתנדבים בניז'ר. כמו כן, אורגנו חגיגות לכבוד ציון אירוע יום השנה ה-50 לתוכנית זו בניז'ר בספטמבר 2012.
בינואר 2013 חתמו ארצות הברית וניז'ר על הסכם המאפשר לארצות הברית להפעיל מל"טים בלתי חמושים משטחה של ניז'ר. בחודש פברואר 2013, פרסה ארצות הברית 100 חיילים כדי לסייע באיסוף מודיעיני וכן תאפשר שיתוף מודיעיני לתמיכה בפעולות צרפתיות במאלי השכנה. במרץ 2024, ניז'ר מוקיעה "בתוקף מיידי" את הסכם שיתוף הפעולה הצבאי עם ארצות הברית של אמריקה.
שגרירה - ברנדט מ. אלן.
סגן מפקד המשלחת - דונלד קוראן.
נספח ההגנה - סגן-אלוף מארי קוקוטיאלו.
קצין ניהול משותף - דון ד. קרטיס.
קצין קונסולרי/כלכלי/מסחרי - ריצ'רד מ. רוברטס.
קצין יחסי הציבור - סטיבן ג'יי פוסיבאק.
מנהל חיל השלום בניז'ר - מרי אברהמס.
מנהל תוכנית הסוכנות במדינה — מארק וונטלינג.
ארצות הברית מפעילה מספר בסיסים צבאיים בניז'ר, כולל ארטליט ואגדז.
ייצוג

ארצות הברית מחזיקה שגרירות בניאמיי, ניז'ר.
ניז'ר מחזיקה שגרירות בוושינגטון.
ראו גם

יחסי החוץ של ארצות הברית
יחסי ארצות הברית–מאלי
יחזקאל פנט (אדמו"ר)

ערך זה עוסק באדמו"ר השני מדעעש ומחבר שו"ת "כנסת יחזקאל". אם התכוונתם למייסד חסידות דעעש ואבי סבו של האדמו"ר השני, ראו .
רבי יחזקאל פנט
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב יחזקאל פנט (דער צווייטער; בכתיב יידי: פאנעט; ב' בטבת ה'תר"ל, נימיג'אה, רומניה - כ"ב בכסלו ה'תר"צ, דז', רומניה) היה האדמו"ר מדעש, ומחבר הספר "כנסת יחזקאל". מייסד חסידות דעש, יחזקאל פנט, היה אבי סבו.
ביוגרפיה

נולד בזאת חנוכה 6 בדצמבר 1869 בעיר נמיג'אה שברומניה, לאביו רבי "משה (משה'לי) פנט" שהיה באותו זמן אב"ד נמיג'אה, וסבו רבי מנחם מנדל פנט, נהג לערוך סעודה מדי שנה, ביום זה. כבר בינקותו ניכר בחריפותו, ובהגיעו לגיל שש החל לומד אצל סבו רבי מנחם מנדל. בהגיעו לגיל שבע, סבו שראה בו "קטן היודע לשמור תפילין", ציווה עליו להתחיל להניח תפילין. בגיל ארבע עשרה התחתן והיה סמוך על שולחן חותנו. בתקופה זאת למד תורה עד 18 שעות ביממה, והתכתב בשו"תים עם גדולי הדור, ובמיוחד עם רבי שלמה שפירא אב"ד מונקאטש, ועם בנו בעל ה"דרכי תשובה".
הערות שוליים

↑  שולחן ערוך, אורח חיים סימן ל"ז, הלכה ג'
↑  סמוך על שולחן חותנו - אבי הכלה מתחייב לשלם את כל הוצאות פרנסת הזוג הצעיר. בדרך כלל הדבר מותנה בכך שהחתן יעסוק בלימוד תורה.
| --- | --- |
בקרת זהויות :  NLI: 987007313176105171  VIAF: 97311868   WorldCat (עם VIAF): 97311868 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
טייטוס אוניל

| --- | --- |

אוניל, מאי 2017
 לידה:  29 באפריל 1977 (בן 47) בוינטון ביץ', פלורידה, ארצות הברית
 שם במה:  טייטוס אוניל פנקייק פטרסון
 משקל:  122 ק"ג
 גובה:  1.98 מטר
 מקום מגורים:  טמפה, פלורידה, ארצות הברית
 לאום:  אמריקאי
 קריירה מקצוענית:  2009–הווה (כ־15 שנים)
 מאמנים:  Florida Championship Wrestling
 ליגות:  WWE
 היכל התהילה:  2020 (פרס הלוחם)
תדיאוס מייקל בולארד סניור (באנגלית: .Thaddeus Michael Bullard Sr; נולד ב-29 באפריל 1977) הידוע יותר בשם הבמה שלו, טייטוס אוניל הוא מתאבק אמריקאי, המופיע בארגון ההיאבקות WWE, בתוכנית הדגל Raw. בולארד שיחק פוטבול מכללות עבור אוניברסיטת פלורידה ולאחר מכן שיחק בליגת ה-AFL. הקריירה שלו כמתאבק מקצועי החלה בעונה השנייה של התוכנית NXT, כשהוא גם השתתף בעונה החמישית שלה. אוניל הוא פעם אחת אלוף הזוגות של ה-WWE כחלק מהפריים טיים פליירס עם דארן יאנג ופעם אחת והאלוף הראשון שהחזיק באליפות 24/7 של ה-WWE.
קריירת הפוטבול

בולארד השיג מלגה אתלטית כדי ללמוד באוניברסיטת פלורידה, שבגיינסוויל, פלורידה, ואף שיחק עבור קבוצת הפוטבול המקומית משנת 1997 עד לשנת 2000. לאחר תקופת הקולג', בולארד שיחק בליגת ה-AFL משנת 2003 עד לשנת 2007 במספר קבוצות כמו יוטה בלייז, טמפה ביי סטורם, לאס וגאס גלדיאטורס וקרולינה קוברס.
חיים אישיים

לבולארד יש שני ילדים, האחד בשם תדיאוס ג'וניור והאחר בשם טייטוס.
אליפויות והישגים

הישגים בארגון ההיאבקות Florida Championship Wrestling - FCW
אליפות הזוגות של FCW (פעם אחת)  - עם דמיאן סנדאו
הישגים במגזין ההיאבקות Pro Wrestling Illustrated - PWI
PWI דירג אותו במקום ה-82 מתוך 500 המתאבקים הטובים ביותר לשנת 2013
הישגים במגזין רולינג סטון
המתאבק שהכי מגיע לו פוש (2015)  - כחלק מהפריים טיים פליירס
הישגים בארגון ההיאבקות World Wrestling Entertainment - WWE
אליפות הזוגות של ה-WWE (פעם אחת)  - עם דארן יאנג
אליפות 24/7 של ה-WWE (פעם אחת, האלוף הראשון)
פרסי סוף השנה של WWE (פעם אחת)
הרגע המצחיק של השנה (2018)  - המעידה במהלך קרב הרויאל ראמבל בן 50 המשתתפים באירוע הרויאל ראמבל הגדול ביותר
חבר היכל התהילה (2020) - פרס הלוחם
הישגים במגזין ההיאבקות Wrestling Observer Newsletter - WON
הפיוד הגרוע של השנה (2016)  - נגד דארן יאנג